इस दौरान कार्यकत्रियों ने गर्भवती महिलाओं के पोषण के लिए तैयार किए गए लड्डू भी पीएम को दिखाए। लड्डू काले रंग के थे, जिसे देखकर उन्होंने पूछा कि काले रंग के लड्डू को कोई खाता भी है क्या? कार्यकर्ताओं ने बताया कि वह सिर्फ इन लड्डू का स्टॉल ही नहीं लगाती हैं बल्कि लोगों को इसका फायदा भी बताती हैं। इस वजह से लोग इनका इस्तेमाल करते हैं। पीएम मोदी ने कहा कि अकसर लोग लोग रंग देख कर खाने से हिचकिचिते हैं, लेकिन स्वास्थ्यवर्धक चीजों में रंग नहीं देखना चाहिए। उन्होंने सुपोषण मेले को लेकर जिले के सभी अधिकारियों, कर्मचारियों की पीठ थपथपाई। साथ ही कहा कि हम जब अकेले काम करते हैं तो थक जाते हैं, लेकिन जब कोई सामूहिकता की बात होती है, तो लक्ष्य जल्द ही पूरा हो जाता है।